Nous Humbers, dalphins, cuens de Viennois et d’Albon et sires de La Tourt, faisons savoir à touz que nous avons doné, en guierdon de plusours services que fait nous a, à nostre bien amé cusin monsignor Jan de Chalon, signor d’Arlay, tous les fiez que messires Johans Dessus Les Autres et messires Huedes et messires Hugues, freres, et lour hoirs doivent tenir de nous; et avons comandé et comandons esdiz freres dessus nommez et à lour hoirs que il entroient en l’omage doudit mons. Johan de Chalon, signor d’Arlay. En tesmoignage de laquel chose, nous an avons baillié ces lettres, seellées de nostre seaul pendant, qui furent faites et données l’an Nostre Signor corrant par mil CC IIIxx et dix.